《宗兄端叟年七十六来访二首》
元代·方回

辽广归来二纪强，脱身烟瘴远沙场。
僧多吟友诗常淡，家见玄沙寿且康。
残月夜潮渡渔浦，飞花春雨客钱塘。
西山后会何妨数，管趁年年早茗香。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。